Bao ba dirišago mokgwa wo o bitšwago “charitable planning” go neela, ba swanetše go rulaganya dilo tša bona gabotse pele ba ka neela. O ka hwetša tsebišo e oketšegilego ya mabapi le go ntšha moneelo wa go thekga modiro wa lefase ka bophara wa Dihlatse tša Jehofa ka poroutšheng ya Charitable Planning to Benefit Kingdom Service Worldwide, yeo e hwetšagalago ka Seisemane le Sepanishi. Poroutšha ye e bolela ka mekgwa e fapafapanego yeo motho a ka neelago ka yona, ya go swana le ge motho a tlogelela motho yo mongwe bohwa ge a hlokofetše. Tsebišo yeo e lego ka poroutšheng ye e ka no se šome maemong a gago ka baka la melao ya lekgetho le melao e mengwe ya nageng ya geno. Ba bantši ba kgonne go thekga modiro wa rena wa lefase ka bophara le wa go thuša bana babo rena, e bile ba hweditše meputso ya lekgetho ka go neela ka e nngwe ya ditsela tše. Ge e ba poroutšha ye e le gona nageng ya geno, o ka kgopela kopi ya yona go mongwaledi wa phuthego ya geno.